Nyissuk meg Vajákos Biri Néne gyógynövény-kereskedését!

Feladatsor: Szigeti Zoltán: Orvosságos füvek, fák című írásához

Szitakötő folyóirat 60. szám /2022. tél (42-43. oldal)

|  |  |  |  |
| --- | --- | --- | --- |
| Tevékenység, időbeosztás | A tevékenység célja, fejlesztendő készségek | Munkaformák, módszerek | Eszközök, mellékletek |
| **1. Előkészítés, ráhangolódás** | | | |
| Lúdas Matyi történetének felelevenítése/ismertetése – cselekmény, emberi jellemzők, tanulság  4 perc | Figyelemfelkelés,  problémafelvetés,  kommunikáció | Frontális osztálymunka |  |
| **2. Az új tartalom feldolgozása** | | | |
| A) „Vajákos Biri és Lúdas Matyi „gyógyeszközei” | | | |
| Dargay Attila Lúdas Matyi című rajzfilm egy részletének (36:35 – 51:44) megtekintése  Megfigyelési szempontok:  1. Mivel gyógyít Vajákos Biri?  2. Milyen gyógynövényeket gyűjtet Lúdas Matyi?  A megfigyelési szempontok válaszainak megbeszélése.  20 perc | Memória, rendszerezés, lényegkiemelés | Frontális osztálymunka, film megtekintése megfigyelési szempontok alapján | - projektor,  - laptop,  - hangszóró,  - interaktív tábla, - Lúdas Matyi c. film DVD  vagy  <https://onvideo.hu/video/147205372/ludas-matyi-online-teljes-film/>  - 1. sz. melléklet: Vajákos Biri és Lúdas Matyi gyógyeszközei |
| B) Csoportalakítás, gyógynövények bemutatása | | | |
| Képességek szerinti differenciált csoportalakítás: a tanulók hátára gyógynövények kerülnek gemkapoccsal, majd a társak segítségével néma csoportalakítás.  Csoportmunka a gyógynövényekkel: minden csoport bemutatja csomagolópapíron a Szitakötő folyóirat és a kapott segédanyagok segítségével a csoportalakításnál kapott gyógynövényt.  8 perc | Rendszerezés, absztrahálás, lényegkiemelés, problémamegoldás, információszerzés, ismeretek megerősítése,  másokhoz való odafordulás igénye, partnerekhez való igazodás, csoporttudat, segítőkészség | Kooperatív csoportmunka | - 27 db gemkapocs,  - 2. sz. melléklet:  27 db (9X3) gyógynövény név,  - 9 db csomagolópapír,  - színesceruzák,  - filctollak,  - 27 db Szitakötő folyóirat,  - 3. sz. melléklet:  szagos müge, turbolya, kutyabenge, |
| C) Csoportmunkák bemutatása | | | |
| Képzeljétek el, hogy Döbrögi uraság megkegyelmez Vajákos Biri nénének, és visszahívja.  Biri néne elhatározza, hogy gyógynövény boltot nyit. Mutassátok be neki 1 percben gyógynövényeiteket!  Az elkészült csoportmunkák bemutatása csoportforgóval (a csomagolópapírok felkerülnek a táblára)  9 perc | Memória,  gyógynövény-ismeret bővítése,  kommunikáció, információfeldolgozás, ismeretek átadása, szövegalkotás, kreativitás, másokhoz való odafordulás igénye, partnerekhez való igazodás, csoporttudat, hatékony kommunikáció, segítőkészség | Kooperatív osztálymunka  Csoportforgó | - gyurmaragasztó |
| D) Ajánlom magamat! csoportmunka | | | |
| Felsorolunk több betegséget, tünetet, a csoportok kézfeltartással jelzik, hogy az általuk bemutatott gyógynövény, alkalmas-e az adott betegség, tünet gyógyítására, kezelésére.  Értékelés  4 perc | Ismeretek átadása, kötelezettségvállalás, másokhoz való odafordulás igénye, partnerekhez való igazodás, csoporttudat, segítőkészség, problémakezelés | Frontális osztálymunka | - 4. sz. melléklet: Betegségek, tünetek |

1. sz. melléklet

Vajákos Biri és Lúdas Matyi gyógyeszközei

Vajákos Biri: pók keresztje, darázs szíve, béka mája, tyúk epéje, zöld gyík farka, bagoly bajsza

Lúdas Matyi: szagos müge, lisztmamonya, macskagyökér, tyúkturbolya, kutyabengevakarék

2. sz. melléklet

27 db (9X3) gyógynövény név csoportalakításhoz

|  |  |  |
| --- | --- | --- |
| fűzfa | fűzfa | fűzfa |
| kamilla | kamilla | kamilla |
| kakukkfű | kakukkfű | kakukkfű |
| macskagyökér | macskagyökér | macskagyökér |
| csalán | csalán | csalán |
| bazsalikom | bazsalikom | bazsalikom |
| szagos müge | szagos müge | szagos müge |
| turbolya | turbolya | turbolya |
| kutyabenge | kutyabenge | kutyabenge |

3. sz. melléklet

A **szagos müge** (Galium odoratum) kistermetű, [évelő](https://hu.wikipedia.org/wiki/%C3%89vel%C5%91), [lágy szárú](https://hu.wikipedia.org/wiki/L%C3%A1gy_sz%C3%A1r%C3%BA) növény. Európa és Ázsia bükkös és gyertyános tölgyeseiben fordul elő.

Négyélű, sima, zöldes [szárán](https://hu.wikipedia.org/wiki/Sz%C3%A1r_(botanika)) minden csomónál 2 tojásdad alakú, kocsánytalan [levél](https://hu.wikipedia.org/wiki/Lev%C3%A9l_(botanika)) helyezkedik el átellenesen, 4-6 a levelekkel azonos méretű pálhalevéllel együtt. Fehér [virágai](https://hu.wikipedia.org/wiki/Vir%C3%A1g_(botanika)) a szár végén sátorozó bogernyőt alkotnak. Apró, gömb alakú iker kaszattermését horgas szőrök borítják.

Föld feletti részeit a népi gyógyászatban neurotikus állapotok (idegesség, álmatlanság, fokozott ingerlékenység) és görcsök, valamint emésztési zavarok (renyhe emésztés, felfúvódás, böfögés) tüneti kezelésére alkalmazzák. Szárított hajtásait teakeverékekben ízjavítóként is alkalmazzák. Az orvostudomány vénás megbetegedéseknél használja kivonatait, a kumarin gyulladáscsökkentő, keringésjavító hatásai miatt. A szagos mügének görcsoldó és idegnyugtató hatása van. A belőle készült teaforrázat gyermekeknek is adható, túladagolva azonban szédülést és mérgezéses tüneteket okozhat.

A **turbolya** *(*Anthryscus cerefolium), más neveken esztergamag, olaszsaláta, ormánka, turboja, borbulya, illatos turbolya, zamatos turbolya, édespetrezselyem, tüdőfű népszerű, sok helyen vadon is előforduló egyéves, ánizsos illatú gyógynövény.

Mutatós, apró, csipkeszerű zsenge leveleit és fiatal hajtásait fogyasztjuk. Teája salaktalanító hatású, fogyaszthatják vese, hólyag és légző- és emésztőszervi megbetegedéskor.

Érdemes tartani kertünkben 1-2 tövet belőle. Magvetéssel vagy palántázva szaporítható először, de ha egyszer megtelepszik a kertünkben, akkor vigyázni kell vele, mert magról gyorsan elszaporodik, és agresszív gyomnövény lesz. Árnyékos, nedves helyet kedvel.

A **kutyabenge** *(Frangula)* a [rózsavirágúak](https://hu.wikipedia.org/wiki/R%C3%B3zsavir%C3%A1g%C3%BAak) *(Rosales)* rendjébe és a [bengefélék](https://hu.wikipedia.org/wiki/Bengef%C3%A9l%C3%A9k) *(Rhamnaceae)* családjába tartozó nemzetség.

Magyarországon egyetlen faja honos, a [közönséges kutyabenge](https://hu.wikipedia.org/wiki/K%C3%B6z%C3%B6ns%C3%A9ges_kutyabenge) (kutyafa). Fajai fák vagy kisebb cserjék. Húsos csonthéjas bogyótermése eleinte piros, majd megfeketedik.

Főleg nedves [ligeterdőkben](https://hu.wikipedia.org/w/index.php?title=Ligeterd%C5%91k&action=edit&redlink=1) és [láperdőkben](https://hu.wikipedia.org/wiki/L%C3%A1perd%C5%91k_%C3%A9s_l%C3%A1pcserj%C3%A9sek) nő.

Több faj kérgéből, leveléből, illetve terméséből festékanyagot vonnak ki.

Sok, hosszan a növényen maradó bogyója miatt időnként, helyenként dísznövénynek is ültetik.

Néhány faj kérge erős hashajtóhatású [emodint](https://hu.wikipedia.org/w/index.php?title=Emodin&action=edit&redlink=1) tartalmaz.

4. sz. melléklet

Betegségek, tünetek

- gyulladáscsökkentő: fűzfa, kamilla, csalán, szagos müge

- lázcsillapító: fűzfa,

- fájdalomcsillapító: csalán, kamilla,

- nyugtató: macskagyökér, szagos müge

- hasmenés és bélhurut elleni szer: kamilla, bazsalikom, turbolya, kutyabenge

- görcsoldó: szagos müge

- köhögés elleni szer: kakukkfű